CELEX: C2004/262/56
Language: fi
Date: 2004-10-23 00:00:00
Title: Asia T-254/04: Spyridon de Athanassios Pappasin 16.6.2004 alueiden komiteaa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/29
            
         Spyridon de Athanassios Pappasin 16.6.2004 alueiden komiteaa vastaan nostama kanne
   (Asia T-254/04)
   (2004/C 262/56)
   Oikeudenkäyntikieli: ranska
   Spyridon de Athanassios Pappas, kotipaikka Kraainem (Belgia), on nostanut 16.6.2004 Euroopan yhteisöjen ensimmäisen oikeusasteen tuomioistuimessa kanteen alueiden komiteaa vastaan. Kantajan edustaja on asianajaja Xanthi Gousta.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa alueiden komitean nimittävän viranomaisen 9.3.2004 tekemän päätöksen, jolla vastattiin hänen 23.12.2003 tekemäänsä valitukseen,
            
         
               —
            
            
               kumoaa alueiden komitean työvaliokunnan 8.10.2003 tekemän päätöksen, jolla kumottiin palvelukseenottomenettely 2000/C 28/A/01 ja
            
         
               —
            
            
               velvoittaa alueiden komitean korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja oli ehdokkaana alueiden komitean pääsihteerin virkaan, ja hän on tämän jälkeen riitauttanut ensimmäisen oikeusasteen tuomioistuimessa (asia T-73/01 (1)) komitean päätöksen hylätä hänen ehdokkuutensa ja nimittää kyseiseen virkaan toinen hakija. Ensimmäisen oikeusasteen tuomioistuin on 18.9.2003 antamallaan tuomiolla (2) hyväksynyt hänen ensimmäisen kanteensa. Kyseisen tuomion seurauksena alueiden komitea kumosi 8.10.2003 tekemällään päätöksellä kyseisen palvelukseenottomenettelyn ja aloitti uuden palvelukseenottomenettelyn samaa virkaa varten.
   Nyt kysymyksessä olevalla kanteella kantaja riitauttaa tämän viimeksi mainitun päätöksen sekä päätöksen, jolla hylättiin hänen kyseisestä päätöksestä tekemänsä valitus. Kantaja väittää, että EY 233 artiklan perusteella vastaajan olisi pitänyt aloittaa uudestaan ensimmäinen palvelukseenottomenettely sekä palauttaa hänen hakemusasiakirjansa uudelleen voimaan kokonaisuudessaan ja niiden paikkansapitävyyden osalta ja kuulla tämän jälkeen ad hoc –valintalautakuntaa. Kantajan mukaan vastaaja olisi voinut vasta näiden vaiheiden jälkeen pätevästi kumota ensimmäisen palvelukseenottomenettelyn.
   
      (1)  EYVL C 161, 2.6.2001, s. 23.
   
      (2)  EYVL C 289, 29.11.2003, s. 20.